Visit Site
Recommended byColombia
టాస్ గెలిచిన బంగ్లాదేశ్ కెప్టెన్ మహ్మదుల్లా భారత్&zwnj;ని బ్యాటింగ్&zwnj;కు ఆహ్వానించాడు. టోర్నీలో వరుసగా మూడు మ్యాచ్&zwnj;ల్లోనూ 0, 17, 11 పరుగులతో నిరాశపరిచిన రోహిత్ శర్మ ఈ మ్యాచ్&zwnj;లో చాలా పట్టుదలతో బ్యాటింగ్ చేశాడు. ఊరించే బంతులు విసిరినా.. పవర్ ప్లేలో ఎలాంటి సాహసాలకీ వెళ్లకుండా జాగ్రత్తపడిన రోహిత్ శర్మ చివర్లో ఆకాశమే హద్దుగా భారీ షాట్లతో చెలరేగిపోయాడు. ఆరంభంలో రోహిత్ శర్మ ఇబ్బంది పడుతుండటంతో.. స్కోరు బోర్డుని నడిపించే బాధ్యత తీసుకున్న ఓపెనర్ శిఖర్ ధావన్ (35: 27 బంతుల్లో 5x4, 1x6) తనదైన శైలిలో బౌండరీలు బాదేశాడు. దీంతో భారత్ జట్టు.. 9.4 ఓవర్లు ముగిసే సమయానికి 70/0తో మెరుగైన స్థితిలో నిలిచింది.
భారీ స్కోరు దిశగా సాగిపోతున్న భారత్&zwnj; జోరుకి రుబెల్ హుస్సేన్ కళ్లెం వేశాడు. ఇన్నింగ్స్ పదో ఓవర్ వేసిన రుబెల్ బౌలింగ్&zwnj;లో యార్కర్&zwnj;ని ఆడటంలో విఫలమైన శిఖర్ ధావన్ క్లీన్ బౌల్డయ్యాడు. అయితే అప్పటికే క్రీజులో కుదురుకున్న రోహిత్ శర్మ.. ధావన్ ఔట్ తర్వాత వచ్చిన సురేశ్ రైనాతో కలిసి ఇన్నింగ్స్&zwnj;ని నడిపించాడు. అర్ధ శతకం వరకూ నెమ్మదిగా ఆడిన రోహిత్ 15వ ఓవర్ తర్వాత గేర్ మార్చి.. ఎడా పెడా బౌండరీలు బాదేశాడు. మరో ఎండ్&zwnj;లోని రైనా కూడా బ్యాట్ ఝళిపించడంతో.. బంగ్లా బౌలర్లు దిక్కుతోచని స్థితిలో పడిపోయారు. దీంతో.. 15 ఓవర్లు ముగిసే సమయానికి 117/1తో ఉన్న టీమిండియా.. ఆ తర్వాత ఓవర్లలో వరుసగా 9, 14, 21, 11, 4 పరుగులు రాబట్టేసింది. చివరి ఓవర్&zwnj;లో తొలి బంతికి రైనా ఔటవగా.. ఆఖరి బంతికి రోహిత్ శర్మ రనౌటయ్యాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.